title: Rozhodnutie Rady zo 14. apríla 2014 o uzavretí Dohody o politickom dialógu a spolupráci medzi Európskym spoločenstvom a jeho členskými štátmi na jednej strane a Kostarickou republikou, Salvádorskou republikou, Guatemalskou republikou, Honduraskou republikou, Nikaragujskou republikou a Panamskou republikou na strane druhej, pokiaľ ide o článok 49 ods. 3 tejto dohody, v mene Európskej únie

text:
                  15.4.2014

                  SK

                  Úradný vestník Európskej únie

                  L 111/2

         ROZHODNUTIE RADY
         zo 14. apríla 2014
         o uzavretí Dohody o politickom dialógu a spolupráci medzi Európskym spoločenstvom a jeho členskými štátmi na jednej strane a Kostarickou republikou, Salvádorskou republikou, Guatemalskou republikou, Honduraskou republikou, Nikaragujskou republikou a Panamskou republikou na strane druhej, pokiaľ ide o článok 49 ods. 3 tejto dohody, v mene Európskej únie
         (2014/210/EÚ)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 79 ods. 3 v spojení s článkom 218 ods. 6 písm. a),
         so zreteľom na návrh Európskej komisie,
         so zreteľom na súhlas Európskeho parlamentu,
         keďže:

                     (1)

                     Dohoda o politickom dialógu a spolupráci medzi Európskym spoločenstvom a jeho členskými štátmi na jednej strane a Kostarickou republikou, Salvádorskou republikou, Guatemalskou republikou, Honduraskou republikou, Nikaragujskou republikou a Panamskou republikou n strane druhej (ďalej len „dohoda“) bola podpísaná 15. decembra 2003 s výhradou jej neskoršieho uzavretia.

                     (2)

                     V súlade s článkom 54 ods. 1 dohody o politickom dialógu a spolupráci nadobúda táto dohoda platnosť prvým dňom mesiaca nasledujúceho po mesiaci, kedy si zmluvné strany navzájom oznámia ukončenie postupov potrebných na tento účel.

                     (3)

                     Ratifikačné listiny už s výnimkou Únie uložili všetky zmluvné strany dohody vrátane všetkých členských štátov Únie v čase podpisu dohody.

                     (4)

                     V článku 49 ods. 3 dohody sa stanovujú povinnosti zmluvných strán v oblasti readmisie nelegálnych migrantov. V dôsledku toho toto ustanovenie patrí do rozsahu pôsobnosti hlavy V tretej časti Zmluvy o fungovaní Európskej únie (ZFEÚ), a najmä jej článku 79 ods. 3

                     (5)

                     V súlade s článkami 1 a 2 Protokolu (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, a bez toho, aby bol dotknutý článok 4 tohto protokolu, sa tieto členské štáty nezúčastňujú na prijatí tohto rozhodnutia, nie sú ním viazané ani nepodliehajú jeho uplatňovaniu.

                     (6)

                     V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

                     (7)

                     V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom.

                     (8)

                     Mala by byť schválená dohoda, pokiaľ ide o článok 49 ods. 3. Súbežne s týmto rozhodnutím sa prijme samostatné rozhodnutie o uzavretí dohody s výnimkou jej článku 49 ods. 3 (1),

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje Dohoda o politickom dialógu a spolupráci medzi Európskym spoločenstvom a jeho členskými štátmi na jednej strane a Kostarickou republikou, Salvádorskou republikou, Guatemalskou republikou, Honduraskou republikou, Nikaragujskou republikou a Panamskou republikou na strane druhej, pokiaľ ide o článok 49 ods. 3 tejto dohody. (2)

            Článok 2
            Predseda Rady vydá v mene Únie oznámenia ustanovené v článku 54 dohody (3) a urobí tieto oznámenia:

                        —

                           „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky povinnosti Európskeho spoločenstva. V dôsledku toho sa odkazy na ‚Európske spoločenstvo‘ alebo ‚Spoločenstvo‘ uvedené v znení dohody pokladajú tam, kde je to vhodné, za odkazy na ‚Európsku úniu‘ alebo ‚Úniu‘.“

                        —

                           „Ustanovenia dohody, ktoré patria do rozsahu pôsobnosti hlavy V tretej časti Zmluvy o fungovaní Európskej únie, zaväzujú Spojené kráľovstvo a Írsko ako samostatné zmluvné strany, a nie ako súčasť Európskej únie, dovtedy, kým Európska únia spolu so Spojeným kráľovstvom a/alebo Írskom neoznámia stredoamerickej zmluvnej strane, že Spojené kráľovstvo a/alebo Írsko sú viazané týmito ustanoveniami ako súčasť Európskej únie v súlade s Protokolom (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o založení Európskeho spoločenstva. Ak Spojené kráľovstvo a/alebo Írsko prestanú byť viazané ako súčasť Únie podľa článku 4a protokolu č. 21, Európska únia spoločne so Spojeným kráľovstvom a/alebo Írskom bezodkladne informujú stredoamerickú zmluvnú stranu o akejkoľvek zmene svojho postavenia, pričom v takom prípade ostávajú viazané ustanoveniami dohody vo vlastnom mene. To isté platí pre Dánsko v súlade s Protokolom (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie.“

            Článok 3
            Toto rozhodnutie nadobúda účinnosť dňom po jeho uverejnení v Úradnom vestníku Európskej únie.

            V Luxemburgu 14. apríla 2014

                  Za Radu

                  predsedníčka

               C. ASHTON

            (1)  Rozhodnutie Rady 2014/211/EÚ.

            (2)  Dohoda bola uverejnená v Ú. v. L 111, 15.4.2014, s. 6, spolu s rozhodnutím 2014/211/EÚ (pozri stranu 4 tohto úradného vestníka).

            (3)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie 2004/387/ES Európskeho parlamentu a Rady z 21. apríla 2004 o vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov (IDABC)

text:
Dôležité právne oznámenie

|

32004D0387

Úradný vestník L 144 , 30/04/2004 S. 0065 - 0066

		Rozhodnutie Európskeho parlamentu a Rady 2004/387/ESz 21. apríla 2004o vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov (IDABC)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej prvý odsek článku 156,so zreteľom na návrh Komisie,so zreteľom na stanovisko Európskeho hospodárskeho a sociálneho výboru [1],so zreteľom na stanovisko Výboru pre regióny [2],konajúc v súlade s postupom stanoveným v článku 251 zmluvy [3],keďže:(1) V súlade s článkom 154 zmluvy, na účel pomoci pri dosiahnutí cieľov uvedených v jej článkoch 14 a 158 a umožnenia občanom Únie, hospodárskym subjektom a regionálnym a miestnym spoločenstvám získať plný prospech zo zriadenia priestoru bez vnútorných hraníc, Spoločenstvo prispieva k zriadeniu a rozvoju transeurópskych sietí.(2) Uľahčovanie mobility podnikov a občanov cez európske hranice prispieva priamo k odstráneniu prekážok pre slobodný pohyb tovaru, osôb, služieb a kapitálu ako aj pre slobodný pobyt štátnych príslušníkov na území iného členského štátu.(3) V súlade s článkom 157 zmluvy, Spoločenstvo a členské štáty majú zabezpečiť, aby existovali podmienky potrebné pre hospodársku súťaž priemyslu Spoločenstva.(4) Rozhodnutiami č. 1719/1999/ES [4] a č. 1720/1999/ES [5] Európsky parlament a Rada prijali množstvo opatrení, horizontálnych opatrení a pokynov vrátane identifikácie projektov všeobecného záujmu pokiaľ ide o transeurópske siete pre elektronickú výmenu údajov medzi správami. Pretože platnosť tejto smernice vyprší 31. decembra 2004, je potrebné ustanoviť rámec na ďalšie sledovanie programu elektronickej výmeny údajov medzi správami, ako je stanovené týmito rozhodnutiami.(5) Program IDABC sa zostaví elektronickej výmeny údajov medzi správami, ktoré zlepšili efektívnosť cezhraničnej spolupráce medzi verejnými správami.(6) Pri vytváraní a implementácii programu vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov, ktorý je ďalším sledovaním predchádzajúcich programov elektronickej výmeny údajov medzi správami, by sa mali primerane zohľadniť výsledky týchto programov.(7) Práca ukončená na základe programu vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov pravdepodobne predstavuje základ pre ďalšiu prácu. Táto, spojená s rýchlym tempom technologickej zmeny, (vyžaduje), aby bol program prispôsobiteľný budúcim vývojom.(8) Európska Rada, na svojom zasadnutí v Lisabone v marci 2000, prijala závery zamerané na prípravu prechodu Európskej únie do roku 2010 na najkonkurenčnejšie, dynamické svetové hospodárstvo založené na poznatkoch, ktoré je schopné udržateľného hospodárskeho rastu s viacerými a lepšími pracovnými miestami a väčšou sociálnou súdržnosťou.(9) Európska Rada, na svojom zasadnutí v Bruseli v marci 2003, venovala pozornosť významu spájajúcej Európy a tak posilňujúcej vnútorný trh a podčiarkla, že elektronické komunikácie sú silným nástrojom rastu, konkurencieschopnosti a pracovných miest v Európskej únii a mali by sa prijať opatrenia na upevnenie tejto sily a prispievanie k dosiahnutiu cieľov z Lisabonu. Preto by sa mal podporovať a presadzovať rozvoj a zriadenie paneurópskych e-government služieb a základných telematických sietí.(10) Odstraňovanie prekážok elektronických komunikácií medzi verejnými správami na všetkých úrovniach a s podnikmi ako aj s občanmi prispieva k zlepšovaniu európskeho podnikateľského prostredia, znižovaniu administratívneho zaťaženia a zredukovaniu byrokracie. Môže to podporovať tiež podnikateľské subjekty a občanov Európskej únie k dosiahnutiu prínosov informačnej spoločnosti a vzájomnej súčinnosti s verejnými správami elektronickými prostriedkami.(11) Zdokonalené poskytovanie e-government služieb umožní podnikateľským subjektom a občanom, aby pôsobili vo vzájomnej súčinnosti s verejnými správami bez osobitných kvalifikácií čo sa týka informačnej technológie alebo predchádzajúcich poznatkov internej funkčnej organizácie verejnej správy.(12) Používanie transeurópskych telematických sietí na výmenu informácií medzi verejnými správami, inštitúciami Spoločenstva a organizáciami a inými subjektmi, ako sú európske agentúry, služby a organizácie zamerané na presadzovanie záujmov Spoločenstva, by sa nemalo považovať za cieľ, ale za prostriedky na dosiahnutie vzájomne použiteľných informácií a interaktívnych e-government služieb na paneurópskej úrovni, ktoré počítajú s občanmi a podnikateľskými subjektmi a poskytujú občanom a podnikateľským subjektom prínosy vznikajúce zo spolupráce medzi verejnými správami v celej Európe.(13) Komisia vykonáva a aktualizuje, vhodným spôsobom, všetkým prístupné konzultácie obsahujúce všetky nezainteresované tretie strany na účel vykonania štúdie, zahŕňajúcej všetky odvetvia, zameriavajúcej sa na potreby a prínosy pre občanov a podnikateľské subjekty, s cieľom pripravenia zoznamu potrebných a prospešných paneurópskych e-government služieb, ktoré by sa mohli vykonávať počas celej doby trvania tohto rozhodnutia.(14) Paneurópske e-government služby umožňujú verejným správam, podnikateľským subjektom a občanom pôsobiť vo vzájomnej súčinnosti s verejnými správami pozdĺž celých hraníc. Poskytovanie týchto služieb vyžaduje dostupnosť účinných, efektívnych a použiteľných informačných a komunikačných systémov medzi verejnými správami ako aj prevádzkovateľných administratívnych predradených a záložných kancelárskych procesov na účel výmeny bezpečným spôsobom, pochopenia a spracovania informácii z verejného sektora v celej Európe.(15) Pre poskytovanie paneurópskych e-government služieb je potrebné zohľadniť najmä ustanovenia smernice 95/46/ES Európskeho parlamentu a Rady z 24. októbra 1995 o ochrane jednotlivcov pokiaľ ide o spracovanie osobných údajov a o slobodnom pohybe takýchto údajov [6] a smernice 2002/58/ES Európskeho parlamentu a Rady z 12. júla 2002 týkajúcej sa spracovania osobných údajov a ochrany súkromia v odvetví elektronických komunikácií [7].(16) Dôležité je v súvislosti s národnými úsiliami pri podpore e-government služieb venovať primeranú pozornosť prioritám Európskej únie.(17) Podstatné je maximalizovať používanie noriem alebo verejne dostupných špecifikácií alebo otvorených špecifikácií pre výmenu informácií a integráciu služieb na účel zabezpečenia bezproblémovej vzájomnej súčinnosti a tým zvýšenia prínosov paneurópskych e-government služieb a základných transeurópskych telematických sietí.(18) Vytvorenie paneurópskych e-government služieb a základných telematických sietí, ktorých užívateľom alebo príjemcom je Spoločenstvo, je povinnosťou Spoločenstva ako aj členských štátov.(19) Podstatné je zabezpečiť úzku spoluprácu medzi členskými štátmi a Spoločenstvom a tam, kde je to vhodné, inštitúciami Spoločenstva a nezainteresovanými tretími stranami.(20) Opatrenia na úrovni Spoločenstva by mali stimulovať úspešný rozvoj e-government služieb na paneurópskej úrovni a s tým spojených opatrení požadovaných na všetkých príslušných úrovniach zohľadňujúc primeranú lingvistickú rôznorodosť Spoločenstva.(21) Aj keď by sa mala podporovať účasť všetkých členských štátov na opatreniach na podporu paneurópskych e-government služieb podnikateľským subjektom a občanom, môžu sa začať opatrenia zahŕňajúce niekoľko členských štátov a členské štáty, ktoré sa nezúčastňujú, by sa mali povzbudzovať, aby sa pripojili v neskoršej etape.(22) Mali by sa zabezpečiť krížové prínosy príslušných vnútroštátnych, regionálnych a miestnych iniciatív a poskytovanie e-government služieb v rámci členských štátov.(23) Akčný plán pre eEurópu 2005 (Európu využívajúcu služby použitím informačných technológií), potvrdený Európskou radou zasadajúcou v Seville v júni 2002, najmä kapitola o e-government službách (elektronické služby použitím informačných technológií poskytované vládnymi orgánmi), podčiarkuje význam programu elektronickej výmeny údajov medzi správami pri podporovaní vytvárania paneurópskych e-government služieb na podporu cezhraničných aktivít dopĺňajúc tak a ustanovujúc rámec pre iniciatívy týkajúce sa e-government služieb na všetkých príslušných úrovniach.(24) Na účel efektívneho využitia finančných zdrojov Spoločenstva, je potrebné deliť náklady paneurópskych e-government služieb a základných telematických sietí medzi členskými štátmi a Spoločenstvom na rovnoprávnom základe.(25) Produktivita, zodpovednosť a flexibilita pri zriaďovaní a prevádzke paneurópskych e-government služieb a základných telematických sietí sa môže najlepšie dosiahnuť použitím trhovo orientovaného prístupu a to výberom dodávateľov na základe súťaže v prostredí viacerých dodávateľov pri súčasnom zabezpečení tam, kde je to vhodné, funkčnej a finančnej udržateľnosti opatrení.(26) Paneurópske e-government služby by sa mali rozvíjať v súvislosti s osobitnými projektmi všeobecného záujmu a osobitnými horizontálnymi opatreniami. Mali by sa zaviesť ďalšie horizontálne opatrenia na podporu poskytovania služieb vo vzájomnej súčinnosti vytváraním alebo podporovaním infraštruktúrnych služieb.(27) Následne by mal byť program IDABC otvorený pre účasť krajín Európskeho hospodárskeho priestoru a kandidátskych krajín a mala by sa podporovať spolupráca s ostatnými tretími krajinami. Medzinárodné subjekty sa môžu zúčastňovať na vykonávaní projektov všeobecného záujmu a horizontálnych opatrení na svoje vlastné náklady.(28) Na účel zabezpečenia dobrého riadenia finančných zdrojov Európskej únie a zabránenia nepotrebnému rozširovaniu zariadenia, opakovaniu vyšetrovaní a rôznorodosti prístupu, malo by byť možné využívať služby vytvorené na základe programu elektronickej výmeny údajov medzi správami (IDA) alebo programu IDABC v rámci spoločnej zahraničnej a bezpečnostnej politiky a policajnej a súdnej spolupráce v trestných záležitostiach, v súlade s hlavami V a VI Zmluvy o Európskej únii.(29) Pretože cieľ vytvorenia paneurópskych e-government služieb nemôžu dostatočne dosiahnuť členské štáty a môže sa preto z dôvodu rozsahu a účinkov opatrení, lepšie dosiahnuť na úrovni Spoločenstva, Spoločenstvo môže prijať opatrenia v súlade so zásadou subsidiarity, ako je vysvetlená v článku 5 zmluvy. V súlade so zásadou úmernosti, ako je vysvetlená v tomto článku, toto rozhodnutie nepresahuje rámec toho, čo je potrebné na dosiahnutie tohto cieľa.(30) Opatrenia potrebné na vykonanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999 stanovujúcim postupy pre uplatňovanie vykonávacích právomocí udelených Komisii [8].(31) Toto rozhodnutie stanovuje na celú dobu trvania programu finančný rámec vytvárajúci základný odkaz v zmysle bodu 33 medziinštitucionálnej dohody zo 6. mája 1999 medzi Európskym parlamentom, Radou a Komisiou na rozpočtovú disciplínu a zlepšenie rozpočtového postupu [9],ROZHODLI TAKTO:Článok 1RozsahToto rozhodnutie stanovuje na obdobie rokov 2005-2009, program vzájomnej súčinnosti pri poskytovaní paneurópskych e-government služieb pre európske verejné správy, inštitúcie Spoločenstva a iné subjekty a európske podnikateľské subjekty a občanov (ďalej len program IDABC).Článok 2Cieľ1. Cieľom programu IDABC je identifikovať, podporovať a presadzovať rozvoj a zriaďovanie paneurópskych e-government služieb a základných telematických sietí pôsobiacich vo vzájomnej súčinnosti podporujúcich členské štáty a Spoločenstvo pri vykonávaní v rámci svojich príslušných oblastí kompetencie, postupov a činností Spoločenstva, dosahovaní podstatných prínosov pre verejnú správu, podnikateľské subjekty a občanov.2. Program sa zameriava tiež na:a) umožnenie účinnej, efektívnej a bezpečnej výmeny informácií medzi verejnými správami na všetkých príslušných úrovniach, ako aj medzi takými správami a inštitúciami Spoločenstva alebo inými subjektmi, ako je vhodné:b) rozširovanie prínosov výmeny informácií, ako je stanovené pod a) s cieľom uľahčenia poskytovania služieb podnikateľským subjektom a občanom zohľadňujúc ich potreby;c) podporovanie rozhodovacieho procesu Spoločenstva a uľahčovanie komunikácie medzi inštitúciami Spoločenstva vytvorením príslušného strategického rámca na paneurópskej úrovni;d) dosiahnutie vzájomnej súčinnosti v rámci rôznych politických oblastí ako aj medzi nimi a tam, kde je to vhodné, s podnikateľskými subjektmi a občanmi, hlavne na základe európskeho rámca o vzájomnej súčinnosti;e) prispievanie k snahám verejných správ členského štátu a Spoločenstva čo sa týka efektívnych hospodárskych subjektov, rýchlejšej realizácie, bezpečnosti, účinnosti, prehľadnosti a kultúry služieb a zodpovednosti;f) podporovanie rozširovania správneho postupu a podporovanie rozvoja inovačných telematických riešení vo verejných správach.Článok 3DefinícieNa účely tohto rozhodnutia, uplatňujú sa nasledovné definície:a) "Telematická sieť" znamená jednotný systém dátovej komunikácie, pozostávajúci z fyzickej infraštruktúry a spojení ako aj príslušných služieb a úrovní aplikácie, umožňujúc tak výmenu informácií elektronicky medzi verejnými správami ako aj medzi verejnými správami a podnikateľskými subjektmi a občanmi;b) "Paneurópske e-government služby" znamená cezhraničné informačné a interaktívne služby verejného sektora, odvetvové alebo horizontálne, t. j. medziodvetvovej povahy poskytované európskymi verejnými správami európskym verejným správam, podnikateľským subjektom, vrátane ich združení a občanom, vrátane ich združení, prostredníctvom transeurópskych telematických sietí pôsobiacich vo vzájomnej súčinnosti;c) "Projekt všeobecného záujmu" znamená projekt v politických oblastiach určených v prílohe I, ktorý je vykonávaný alebo prebieha na základe tohto rozhodnutia a ktorý sa týka zriadenia alebo zlepšovania paneurópskych e-government služieb;d) "Infraštruktúrne služby" znamená služby poskytované na splnenie generických požiadaviek, zahŕňajúce technologické a softvérové riešenia, vrátane európskeho rámca pre vzájomnú súčinnosť, bezpečnosti, aplikačných programových prostriedkov a sieťových služieb. Infraštruktúrne služby sú oporou pre poskytovanie paneurópskych e-government služieb;e) "Horizontálne opatrenie" znamená opatrenia, ako sú identifikované v prílohe II, ktoré sú vykonávané alebo prebiehajú na základe tohto rozhodnutia a ktoré sa týkajú zriadenia alebo zlepšovania horizontálnych paneurópskych e-government služieb, infraštruktúrnych služieb alebo strategických a podporných aktivít;f) "Vzájomná súčinnosť" znamená schopnosť systémov informačnej a komunikačnej technológie a obchodných procesov podporovať výmenu údajov a umožniť zdieľanie informácií a poznatkov.Článok 4Projekty všeobecného záujmuNa účel dosiahnutia cieľov uvedených v článku 2, Spoločenstvo v spolupráci s členskými štátmi vykonáva projekty všeobecného záujmu stanovené v predbežnom programe činnosti uvedenom v článku 8 odsek 1 v súlade so zásadami stanovenými v článkoch 6 a 7.Tam, kde je to možné, projekty všeobecného záujmu využívajú horizontálne paneurópske e-government a infraštruktúrne služby a prispievajú k ďalšiemu rozvoju týchto služieb.Článok 5Horizontálne opatrenia1. Na účel dosiahnutia cieľov stanovených v článku 2, Spoločenstvo v spolupráci s členskými štátmi pri podpore projektov všeobecného záujmu, vykonáva horizontálne opatrenia, ako sú určené v prílohe II a stanovené v predbežnom programe činnosti uvedenom v článku 8 odsek 1 v súlade so zásadami stanovenými v článkoch 6 a 7.2. Horizontálne opatrenia zabezpečujú, udržiavajú a podporujú infraštruktúrne služby pre verejné správy v Spoločenstve na základe politiky zachovania a prístupu definovanej v rámci programu vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov. Zabezpečujú tiež riadenie horizontálnych paneurópskych e-government služieb ako aj vytváranie strategických a podporných činností na presadzovanie paneurópskych e-government služieb, vykonávanie strategickej analýzy príslušných vývojov v Spoločenstve a členských štátoch a zabezpečenie riadenia programu a rozširovanie správneho postupu.3. Na účel umožnenia identifikovania horizontálnych opatrení, ktoré sa majú vykonať, Spoločenstvo vytvorí popis horizontálnych paneurópskych e-government a infraštruktúrnych služieb. Tento popis obsahuje aspekty ako je potrebné riadenie, organizácia, príslušné zodpovednosti a zdieľanie nákladov ako aj stratégia, ktorá sa má použiť pri vývoji a vykonávaní horizontálnych paneurópskych e-government a infraštruktúrnych služieb. Stratégia je založená na hodnotení požiadaviek projektu. Tento popis sa reviduje ročne.Článok 6Zásady týkajúce sa vykonania1. Pri vykonávaní projektov všeobecného záujmu a horizontálnych opatrení, uplatňujú sa zásady uvedené v odsekoch 2 až 10.2. Toto rozhodnutie je právnym základom pre vykonanie horizontálnych opatrení.3. Vykonanie projektu vyžaduje odvetvový právny základ. Na účely tohto rozhodnutia, projekt sa považuje za spĺňajúci túto požiadavku, ak podporuje poskytovanie paneurópskych e-government služieb verejným správam, podnikateľským subjektom alebo občanom v rámci vykonania odvetvového právneho základu alebo akéhokoľvek iného príslušného právneho základu.Tento odsek sa neuplatňuje na projekty všeobecného záujmu, ktoré podporujú poskytovanie e-government služieb medzi inštitúciami Spoločenstva a európskymi agentúrami.4. Podporuje sa účasť najrozsiahlejšieho možného počtu členských štátov na projekte na podporu paneurópskych e-government služieb poskytovaných verejnými správami podnikateľským subjektom, vrátane ich združení alebo verejnými správami občanom, vrátane ich združení.5. Projekty všeobecného záujmu a horizontálne opatrenia zahŕňajú všetky opatrenia potrebné pre vytváranie alebo zlepšovanie paneurópskych e-government služieb.6. Projekty všeobecného záujmu a horizontálne opatrenia zahŕňajú tam, kde je to vhodné, prípravnú etapu. Obsahujú etapu realizovateľnosti, vývoja a etapu overenia platnosti a etapu vykonania, ktoré sa majú vykonať v súlade s článkom 7.Tento odsek sa neuplatňuje na strategické a podporné činnosti ako je definované v časti C prílohy II.7. Vždy, keď je to vhodné, zohľadnia sa výsledky dosiahnuté inými príslušnými aktivitami Spoločenstva a členských štátov, najmä programy a politika výskumu a technologického rozvoja Spoločenstva, ako je eTEN [10], eContent [11], eInclusion, eLearning [12] a MIDINIS [13], pri definovaní projektov všeobecného záujmu a horizontálnych opatrení na účel zabránenia duplicity a urýchlenia rozvoja e-government služieb. Zohľadňujú sa tiež projekty pri plánovaní alebo etape rozvoja.8. Projekty všeobecného záujmu alebo horizontálne opatrenia sa technicky špecifikujú odkazom na európske normy alebo verejne dostupné špecifikácie alebo prístupné špecifikácie pre výmenu informácií a integráciu služieb a prispôsobia sa infraštruktúrnym službám, ako je vhodné, na účel zabezpečenia vzájomnej súčinnosti a dostupnosti medzi vnútroštátnymi systémami a systémami Spoločenstva v rámci administratívnych odvetví a s podnikateľskými subjektmi a občanmi.9. Projekty všeobecného záujmu a horizontálne opatrenia primerane zohľadnia tam, kde je to vhodné, európsky rámec vzájomnej súčinnosti ustanovený, udržiavaný a podporovaný programom vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov.10. Po realizácii každého projektu všeobecného záujmu alebo horizontálneho opatrenia vykoná sa revidovanie do jedného roka po ukončení obdobia vykonania.Revidovanie zahŕňa analýzu návratnosti nákladov.V prípade projektov všeobecného záujmu sa vykoná revidovanie v koordinácii s členskými štátmi v súlade s pravidlami upravujúcimi odvetvovú politiku a predloženými príslušnému odvetvovému výboru.Závery a odporúčania vyplývajúce z revidovania projektov všeobecného záujmu sa predložia výboru uvedenému v článku 11 odsek 1 na účel informovania.V prípade horizontálnych opatrení sa vykoná revidovanie v rámci výboru uvedeného v článku 11 odsek 1Článok 7Dodatočné zásady1. Okrem zásad uvedených v článku 6, uplatňujú sa zásady stanovené v odsekoch 2 až 8.2. Prípravná etapa vedie k vytvoreniu prípravnej správy obsahujúcej ciele, rozsah a zdôvodnenie projektu všeobecného záujmu alebo horizontálneho opatrenia a najmä očakávané náklady a prínosy, ako aj dosiahnutie potrebného záväzku a porozumenia medzi účastníkmi prostredníctvom vhodnej konzultácie, vrátane označenia výboru príslušného na sledovanie vykonávania projektu alebo opatrenia.3. Etapa uskutočniteľnosti vedie k vytvoreniu celkového plánu realizácie, ktorý zahŕňa etapy vývoja a realizácie a obsahuje informácie zahrnuté v prípravnej správe, ktorými sú:a) opis plánovaného organizačného vývoja a kde je to vhodné, novej techniky pracovných postupov;b) ciele, funkčnosti, účastníci a technický prístup;c) opatrenia na uľahčenie viacjazyčnej komunikácie;d) opatrenia na zabezpečenie bezpečnosti a ochrany údajov;e) určenie úloh Spoločenstvu a členským štátom;f) rozpis očakávaných nákladov a opis očakávaných prínosov, vrátane kritérií hodnotenia na zmeranie týchto prínosov nad rámec etapy realizácie a podrobná analýza návratnosti investícií, ako aj míľniky, ktoré sa majú dosiahnuť;g) systém, ktorý definuje spravodlivé rozdelenie medzi Spoločenstvom a členskými štátmi a tam, kde je to vhodné, iné subjekty, prevádzkové náklady a náklady na údržbu paneurópskych e-government a infraštruktúrnych služieb v čase ukončenia etapy realizácie.4. Počas etapy vývoja a overenia platnosti, môže sa, ak je to vhodné, vyložiť, testovať, hodnotiť a sledovať navrhované riešenie v malom rozsahu a výsledky sa použijú podľa toho na úpravu celkového plánu realizácie.5. Počas etapy realizácie, sa vytvoria príslušné plne funkčné služby v súlade s celkovým plánom realizácie.6. Vytvorí sa prípravná správa a celkový plán realizácie použitím metodológií pripravených ako podporná činnosť v rámci programu vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov.7. Začatie a realizácia projektu všeobecného záujmu, definícia jeho etáp a vytvorenie prípravných správ a celkových plánov realizácie je vykonané a kontrolované Komisiou konajúcou v súlade s postupom príslušného odvetvového výboru.Tam, kde sa neuplatňuje žiaden postup odvetvového výboru, Spoločenstvo a členské štáty vytvoria skupiny expertov na preskúmanie všetkých príslušných sporných otázok.O záveroch, ku ktorým dospeli odvetvové výbory a tam, kde je to uplatniteľné, skupiny expertov, podá Komisia správu výboru uvedenému v článku 11 ods. 18. Začatie a realizácia horizontálneho opatrenia, definícia jeho etáp a vytvorenie prípravných správ a celkových plánov realizácie je vykonaná a kontrolovaná Komisiou konajúcou v súlade s postupom príslušného odvetvového výboru podľa článku 11 ods. 2Článok 8Postup vykonania1. Komisia vytvorí predbežný plán práce pre celú dobu trvania tohto rozhodnutia na vykonanie projektov všeobecného záujmu a horizontálnych opatrení. Komisia schvaľuje program práce a aspoň raz ročne akúkoľvek jeho zmenu zohľadňujúc, podľa okolností, rozpis rozpočtu pre každý projekt všeobecného záujmu a horizontálne opatrenie.Postup uvedený v článku 11 odsek 2 sa uplatňuje pokiaľ ide o schvaľovanie Komisiou predbežného programu práce a akýchkoľvek jeho zmien.2. Pre každý projekt všeobecného záujmu a pre každé horizontálne opatrenie, program práce uvedený v prvom odseku obsahuje tam, kde je to vhodné:a) opis cieľov, rozsah, zdôvodnenie, prípadných príjemcov, funkčnosť a technický prístup;b) rozpis minulých výdavkov a dosiahnuté míľniky, ako aj očakávané náklady a prínosy a míľniky, ktoré sa majú dosiahnuť;c) špecifikáciu horizontálnych e-government a infraštruktúrnych služieb, ktoré majú byť použité.Článok 9Rozpočtové ustanovenia1. Bez toho, aby bol dotknutý článok 8, uplatňuje sa postup uvedený v článku 11 odsek 2 čo sa týka schvaľovania Komisiou rozpočtu pre každý projekt všeobecného záujmu alebo horizontálne opatrenie, ako je potrebné, tak, aby zahŕňal, za predpokladu uplatniteľných rozpočtových pravidiel, predbežný program práce a akékoľvek jeho zmeny v súlade s článkom 8 odsek 12. Na základe dosiahnutia osobitných míľnikov sa uvoľnia finančné prostriedky v súlade s postupom uplatniteľným na príslušný odvetvový výbor pre projekty všeobecného záujmu a na výbor uvedený v článku 11 odsek 1 pre horizontálne opatrenia. Pre začatie prípravnej etapy je míľnikom zahrnutie projektu všeobecného záujmu alebo horizontálneho opatrenia, ktoré sa má vykonať, do predbežného programu práce. Pre začatie etapy uskutočniteľnosti je míľnikom prípravná práca. Pre začatie etapy ďalšieho vývoja a overenia platnosti je míľnikom celkový plán realizácie. Míľniky, ktoré sa majú dosiahnuť počas etapy vývoja a overenia platnosti, ako aj etapy realizácie, sa zahrnú do predbežného programu práce v súlade s článkom 8.3. Postup uvedený v článku 11 odsek 2 sa tiež uplatňuje pokiaľ ide o návrhy na akékoľvek zvýšenie rozpočtu viac ako 100000 EURO na projekt všeobecného záujmu alebo horizontálne opatrenie v rámci roka.4. Program sa vykoná na základe pravidiel verejného obstarávania. Technické špecifikácie výzvy na verejnú súťaž, pre zmluvné hodnoty presahujúce 500000 EURO sa definujú v koordinácii s členskými štátmi v rámci príslušného odvetvového výboru uvedeného v článku 11 odsek 1Článok 10Finančný príspevok Spoločenstva1. Pri vykonávaní projektov všeobecného záujmu a horizontálnych opatrení, Spoločenstvo nesie náklady úmerne svojmu podielu.2. Finančný príspevok Spoločenstva pre každý projekt všeobecného záujmu alebo horizontálne opatrenie sa určí v súlade s odsekmi 3 až 7.3. Preto, aby projekt všeobecného záujmu alebo horizontálne opatrenie získalo finančný príspevok od Spoločenstva, požadujú sa konkrétne plány na financovanie nákladov na údržbu a prevádzkových nákladov etapy po realizácii s jasným určením úloh Spoločenstvu a členským štátom alebo iným subjektom.4. V etapách prípravy a uskutočniteľnosti môže príspevok Spoločenstva kryť celé náklady na potrebné štúdie.5. V etapách vývoja a overenia platnosti a v etape realizácie, Spoločenstvo nesie náklady na tie úlohy, ktoré sú mu priradené v celkovom pláne realizácie tohto projektu všeobecného záujmu alebo horizontálneho opatrenia.6. Financovanie Spoločenstva projektu všeobecného záujmu alebo horizontálneho opatrenia týkajúceho sa poskytovania a zachovania infraštruktúrnych služieb spravidla prestane po maximálnom období štyroch rokov od začiatku prípravnej etapy.7. Finančné zdroje poskytnuté na základe tohto rozhodnutia sa nepridelia pre projekty všeobecného záujmu a horizontálne opatrenia alebo etapy projektov všeobecného záujmu a horizontálnych opatrení, ktoré využívajú iné zdroje financovania Spoločenstva.8. Do 31. decembra 2006 sa zabezpečia a odsúhlasia mechanizmy na zabezpečenie finančnej a prevádzkovej udržateľnosti infraštruktúrnych služieb, ak je to vhodné, v súlade s postupom uvedeným v článku 11 odsek 2Článok 11Výbor1. Komisii pomáha výbor s názvom Výbor pre paneurópske e-government služby.2. Tam, kde je odkaz na tento odsek, uplatňujú sa články 4 a 7 rozhodnutia Rady 1999/468/ES so zreteľom na článok 8Obdobie uvedené v článku 4 odsek 3 rozhodnutia 1999/468/ES sa stanoví na tri mesiace.3. Výbor pre paneurópske e-government služby prijme svoj vlastný rokovací poriadok.Článok 12Ročná správaKomisia podáva ročne správu Výboru pre paneurópske e-government služby o implementácii tohto rozhodnutia.Článok 13Hodnotenie1. Komisia vykoná záverečné hodnotenie vykonania tohto rozhodnutia na konci programu v koordinácii s členskými štátmi.2. Okrem toho, Komisia, v koordinácii s členskými štátmi, vykoná hodnotenie tohto rozhodnutia najneskôr do polovice roku 2006. Toto hodnotenie tiež posúdi, okrem iného, efektívnosť a účinnosť činností programu vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov, a zahrnie aj kvalitatívne a kvantitatívne hodnotenie výkonu oproti programu práce. V súvislosti s týmto hodnotením, Komisia podá správu o zhode čiastky na roky 2007-2009 s finančnou prognózou. Ak je to uplatniteľné, Komisia prijme potrebné opatrenia v rámci rozpočtových postupov na roky 2007 – 2009 na zabezpečenie zlučiteľnosti ročných prídelov s finančnou prognózou.3. Hodnotenia stanovia napredovanie a aktuálny stav projektov všeobecného záujmu a horizontálnych opatrení určených v prílohách I a II v uvedenom poradí a najmä, ako sa vyvíjajú, vykonávajú a využívajú určené paneurópske e-government služby.Hodnotenia preskúmajú tiež, z hľadiska výdavkov, ktoré malo Spoločenstvo, prínosy spôsobené paneurópskymi e-governemnt a infraštruktúrnymi službami pre Spoločenstvo pre zdokonalenie spoločnej politiky a inštitucionálnej spolupráce čo sa týka verejných správ, podnikateľských subjektov a občanov a identifikuje oblasti prípadného zlepšenia a overí synergie s inými činnosťami Spoločenstva v oblasti paneurópskych e-government a infraštruktúrnych služieb.4. Komisia predloží výsledky svojho kvantitatívneho a kvalitatívneho hodnotenia Európskemu parlamentu a Rade, spolu s akýmikoľvek vhodnými návrhmi na zmenu a doplnenie tohto rozhodnutia. Výsledky sa zašlú pred predložením návrhu celkového rozpočtu Európskej únie na roky 2007 a 2010 v uvedenom poradí.Článok 14Medzinárodná spolupráca1. Program IDABC môže byť otvorený v rámci ich príslušných dohôd so Spoločenstvom účasťou krajín Európskeho hospodárskeho priestoru a kandidátskych krajín.2. Podporuje sa spolupráca s ostatnými tretími krajinami pri vykonávaní projektov všeobecného záujmu a horizontálnych opatrení, hlavne s verejnými správami v krajinách Stredomoria, balkánskych a východoeurópskych krajinách. Pozornosť sa venuje tiež medzinárodnej spolupráci pri podpore rozvojovej a hospodárskej spolupráce. S tým spojené náklady nie sú zahrnuté programom vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov.3. Medzinárodné organizácie alebo iné medzinárodné subjekty sa môžu podieľať na vykonávaní projektov všeobecného záujmu a horizontálnych opatrení na svoje vlastné náklady.Článok 15Ostatné siete1. Pokiaľ ide o zriadenie alebo zdokonalenie ostatných sietí, ktoré nie sú projektmi všeobecného záujmu alebo horizontálnymi opatreniami (ďalej len "ostatné siete"), členské štáty a Spoločenstvo v súlade s príslušnými ustanoveniami legislatívy Spoločenstva upravujúcimi vykonávanie týchto sietí, zabezpečia súlad s odsekmi 2 až 5.2. Podľa odseku 3 tieto ostatné siete môžu používať horizontálne paneurópske a infraštruktúrne služby poskytované Spoločenstvom v rámci tohto rozhodnutia.3. Každá z týchto iných sietí je technicky špecifikovaná odkazom na európske normy alebo verejne dostupné špecifikácie alebo prístupné špecifikácie pre výmenu informácií a integráciu služieb, ako je vhodné na účel zabezpečenia vzájomnej súčinnosti medzi vnútroštátnymi systémami a systémami Spoločenstva a v administratívnych odvetviach a s podnikateľskými subjektmi a občanmi.4. Do 31. októbra 2005 a potom v ročných intervaloch, Komisia predloží Výboru pre paneurópske e-government služby správu o vykonávaní odsekov 1 až 5. V tejto správe Komisia stanoví všetky príslušné užívateľské požiadavky alebo akýkoľvek iný dôvod, ktorý bráni sieťam vo využívaní služieb podľa odseku 2 a prediskutuje možnosť zlepšenia týchto služieb na účel rozšírenia ich použitia.5. Horizontálne paneurópske e-government a infraštruktúrne služby vytvorené v rámci Spoločenstva na základe programu elektronickej výmeny údajov medzi správami alebo programu vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov môžu byť využívané Radou so zreteľom na vytvorenie alebo zdokonalenie činností v rámci spoločnej zahraničnej a bezpečnostnej politiky a súdnej spolupráce v trestných záležitostiach v súlade s hlavami V a VI Zmluvy o Európskej únii v uvedenom poradí.O používaní takýchto služieb bude rozhodnuté a financované v súlade s hlavami V a VI tejto zmluvy.Článok 16Finančný rámec1. Finančný rámec na vykonanie opatrení Spoločenstva podľa tohto rozhodnutia na obdobie od 1. januára 2005 do 31. decembra 2009 sa týmto stanovuje na 148,7 milióna EURO, z ktorých 59,1 milióna EURO je na obdobie do 31. decembra 2006.Na obdobie po 31. decembri 2006 čiastka sa považuje za potvrdenú, ak je pre túto etapu zlučiteľná s finančnou prognózou platnou na obdobie začínajúce v roku 2007.2. Ročné prídely na obdobie od roku 2005 do roku 2009 povoľuje rozpočtový orgán v rámci limitu finančnej prognózy.Článok 17Nadobudnutie účinnostiToto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.Uplatňuje sa od 1. januára do 31. decembra 2009.V Štrasburgu 21. apríla 2004Za Európsky parlamentpredsedaP. Cox.Za RadupredsedaD. Roche[1] Ú. v. C 80, 30.3.2004, s. 83.[2] Ú. v. C 73, 23.3.2004, s. 72.[3] Stanovisko Európskeho parlamentu z 18. novembra 2003 (zatiaľ neuverejnené v úradnom vestníku). Spoločné stanovisko Rady z 18. decembra 2003 (Ú. v. EÚ C 66 E, 16.3.2004, s. 22) a stanovisko Európskeho parlamentu z 11. marca 2004 (zatiaľ neuverejnené v úradnom vestníku). Rozhodnutie Rady z 30. marca 2004.[4] Ú. v. ES L 203, 3.8.1999, s. 1. Rozhodnutie naposledy zmenené a doplnené rozhodnutím č. 2046/2002/ES (Ú. v. ES L 316, 20.11.2002, s. 4).[5] Ú. v. ES L 203, 3.8.1999, s. 9. Rozhodnutie naposledy zmenené a doplnené rozhodnutím č. 2045/2002/ES (Ú. v. ES L 316, 20.11.2002, s. 1).[6] Ú. v. ES L 281, 23.11.1995, s. 31. Smernica naposledy zmenená a doplnená nariadením (ES) č. 1882/2003 (Ú. v. EÚ L 284, 31.10.2003, s. 1).[7] Ú. v. ES L 201, 31.7.2002, s. 37.[8] Ú. v. ES L 184, 17.7.1999, s. 23.[9] Ú. v. ES C 172, 18.6.1999, s. 1. Dohoda naposledy zmenená a doplnená rozhodnutím 2003/429/ES Európskeho parlamentu a Rady (Ú. v. EÚ L 47, 14.6.2003, s. 25).[10] Ú. v. ES L 183, 11.7.1997, s. 12.[11] Ú. v. ES L 14, 18.1.2001, s. 32.[12] Ú. v. EÚ L 345, 31.12.2003, s. 9.[13] Ú. v. EÚ L 336, 23.12.2003, s. 1.--------------------------------------------------PRÍLOHA IPOLITICKÉ OBLASTI PRE PROJEKTY VŠEOBECNÉHO ZÁUJMUProjekty všeobecného záujmu podľa programu vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov sú tie, ktoré sú zriadené hlavne v nasledovných oblastiach:A. VŠEOBECNE1. Politiky a činnosti Spoločenstva (v súlade s oddielom B), medziinštitucionálna výmena informácií (v súlade s oddielom C), medzinárodná spolupráca (v súlade s oddielom D) ako aj iné siete (v súlade s oddielom E).2. Pôsobenie európskych agentúr a orgánov a na podporu právneho rámca vznikajúceho z vytvorenia európskych agentúr.3. Politika týkajúca sa slobodného pohybu osôb, hlavne na podporu poskytovania rovnakých služieb občanom a podnikateľským subjektom v rôznych členských štátoch.4. Opatrenia, ktoré sú v rámci politiky a činností Spoločenstva a za nepredvídateľných okolností, urýchlene požadované na podporu opatrení Spoločenstva a členských štátov.B. POLITIKY A ČINNOSTI SPOLOČENSTVA1. Hospodárska a menová politika.2. Konsolidácia "acquis communautaire" po rozšírení Európskej únie.3. Regionálne politiky a politiky súdržnosti, hlavne na uľahčenie zberu, riadenia a šírenia informácií týkajúcich sa vykonávania regionálnych politík a politiky súdržnosti na úrovni centrálnej a regionálnej verejnej správy.4. Financovanie Spoločenstva, hlavne na vytvorenie prepojenia s existujúcimi databázami Spoločenstva na účel uľahčenia prístupu európskych organizácií a najmä malých a stredných podnikov k zdrojom financovania Spoločenstva.5. Štatistiky, hlavne týkajúce sa zberu a šírenia štatistických informácií, ako aj štatistiky na podporu e-government na účel hodnotenia vzájomnej súčinnosti medzi systémami a ich účinnosti ako opatrenia úspechu.6. Zverejňovanie úradných dokumentov a riadenie oficiálnych informačných služieb.7. Poľnohospodárske odvetvia a odvetvia rybolovu, hlavne čo sa týka podpory pre riadenie poľnohospodárskych trhov a štruktúr, účinnejšie finančné riadenie, výmenu údajov poľnohospodárskej evidencie medzi národnými agentúrami a Komisiou a boj proti podvodu.8. Priemyselné odvetvia a odvetvia služieb, hlavne týkajúce sa výmeny informácií medzi verejnými správami, ktoré majú na starosti otázky obchodnej konkurencieschopnosti a medzi takýmito verejnými správami a priemyselnými federáciami.9. Politika hospodárskej súťaže, hlavne prostredníctvom vykonávania zdokonalenej výmeny elektronických údajov s vnútroštátnymi verejnými správami na účel uľahčenia informačných a konzultačných postupov.10. Odvetvie školstva, kultúry a audiovizuálne odvetvie, hlavne na výmenu informácií týkajúcich sa sporných otázok obsahu čo sa týka otvorených sietí a podporovania rozvoja a slobodného obehu nových audiovizuálnych a informačných služieb.11. Odvetvie dopravy, hlavne na podporu výmeny údajov týkajúcich sa vodičov, vozidiel, lodí a prevádzkovateľov dopravy.12. Cestovný ruch, životné prostredie, ochrana spotrebiteľa a verejného zdravotníctva a verejné obstarávanie.13. Politika výskumu, najmä na uľahčovanie zberu, riadenia a šírenia informácií týkajúcich sa vykonávania koordinovaných výskumných politík na úrovni vnútroštátnych verejných správ.14. Príspevky k cieľom iniciatívy eEurópa a s ňou spojeného akčného plánu najmä kapitola o e-government a bezpečnosti, zameranej na prijímajúce podnikateľské subjekty a občanov.15. Imigračná politika, hlavne prostredníctvom vykonávania zdokonalenej elektronickej výmeny údajov s vnútroštátnymi verejnými správami na účel uľahčenia informačných a konzultačných procesov.16. Spolupráca medzi súdnymi orgánmi.17. Informačné systémy umožňujúce účasť národných parlamentov a občianskej spoločnosti na legislatívnom procese.18. Ďalšie sledovanie legislatívy Spoločenstva v členských štátoch a výmena informácií medzi členskými štátmi a inštitúciami Spoločenstva.C. MEDZIINŠTITUCIONÁLNA VÝMENA INFORMÁCIÍMedziinštitucionálna výmena informácií hlavne:1. na podporu rozhodovacieho procesu Spoločenstva a parlamentných otázok;2. na účel vytvorenia potrebných telematických spojení medzi Komisiou, Európskym Parlamentom, Radou (vrátane sídla úradujúceho predsedníctva Európskej únie, stálych zástupcov členských štátov a spolupracujúcich národných ministerstiev) a inými inštitúciami Spoločenstva;3. uľahčenie viacjazyčnosti pri medziinštitucionálnych výmenách informácií, prostriedkov riadenia pracovného toku prekladov a nástroje na podporu prekladu, rozvoj a zdieľanie viacjazyčných zdrojov a organizácia spoločného prístupu k takýmto zdrojom;4. pre dokumenty, ktoré sú zdieľané európskymi agentúrami a orgánmi a inštitúciami Spoločenstva.D. MEDZINÁRODNÁ SPOLUPRÁCARozširovanie projektov všeobecného záujmu na tretie krajiny, vrátane kandidátskych krajín a medzinárodných organizácií s osobitnou pozornosťou venovanou iniciatívam na rozvoj a hospodársku spoluprácu.E. INÉ SIETEProjekty všeobecného záujmu, ktoré boli predtým financované programom elektronickej výmeny údajov medzi správami a ktoré v súčasnosti majú svoje vlastné financovanie Spoločenstva predsa však spadajú do skupiny "iné siete" uvedenej v článku 14 tohto rozhodnutia.--------------------------------------------------PRÍLOHA IIHORIZONTÁLNE OPATRENIAHorizontálne opatrenia podľa programu vzájomnej súčinnosti pri poskytovaní paneurópskych e-government služieb pre verejnú správu, podnikateľské subjekty a občanov sú hlavne:A. HORIZONTÁLNE PANEURÓPSKE EGOVERNMENT SLUŽBYHorizontálne opatrenia vykonávané na začatie, umožnenie a riadenie poskytovania horizontálnych paneurópskych e-government služieb, vrátane organizačných a koordinačných aspektov, také ako:a) portál na účel poskytnutia prístupu k paneurópskym, viacjazyčným priamym informačným a interaktívnym službám podnikateľským subjektom a občanom;b) samostatné miesto prístupu napr. k právnym priamym informačným službám v členských štátoch;c) interaktívna žiadosť o zhromažďovanie názorov akcionárov a skúseností s otázkami verejného záujmu a o pôsobení politiky Spoločenstva.B. INFRAŠTRUKTÚRNE SLUŽBYHorizontálne opatrenia vykonávané na zabezpečenie a zachovanie technologických a softvérových riešení ako služby poskytujúce osobitné funkčnosti týkajúce sa informačných a komunikačných technológií, od komunikácií po definované normy. Technologické a softvérové riešenia zahŕňajú sieťové služby, aplikačné programové prostriedky, bezpečnosť a pokyny ako sú:a) platforma pre bezpečnú a spoľahlivú komunikáciu pre výmenu údajov medzi verejnými správami;b) bezpečný a spoľahlivý systém pre riadenie dátových tokov prepojených s rôznymi pracovnými tokmi;c) spoločná sada softvérových nástrojov pre riadenie viacjazyčne kooperujúcich webových stránok a portálov;d) akreditácia platformy na účel spracovania tajných informácií;e) vytvorenie a vykonávanie politiky overovania pre siete a projekty všeobecného záujmu;f) bezpečnostné štúdie a analýza rizika na podporu sietí alebo iných infraštruktúrnych služieb;g) mechanizmy na vytvorenie dôvery medzi certifikačnými úradmi, aby sa umožnilo používanie elektronických osvedčení pri paneurópskych e-government službách;h) identifikácia, povoľovanie, overovanie a služby neodmietnutia pre projekty všeobecného záujmu;i) spoločný rámec pre zdieľanie informácií a vzájomnú výmenu informácií a poznatkov medzi európskymi verejnými správami a s podnikateľskými subjektmi a občanmi, vrátane pokynov týkajúcich sa jeho štruktúry;j) špecifikácia slovníkov XML, schémy a príslušné dodávky XML na podporu vzájomnej výmeny údajov v sieťach;k) funkčné a nefunkčné modelové požiadavky pre riadenie elektronických záznamov vo verejných správach;l) metadátový rámec pre informácie verejného sektora pri paneurópskych aplikáciách;m) porovnanie noriem otvorenej výmeny s cieľom stanovenia politiky pre otvorené formáty;n) spoločné špecifikácie a infraštruktúrne služby uľahčujúce elektronické obstarávanie v celej Európe;o) systémy strojového prekladu a iné viacjazyčné nástroje, vrátane slovníkov, encyklopédií a systémov klasifikácie na podporu viacjazyčnosti;p) aplikácie na podporu kooperačnej práce medzi verejnými správami;q) aplikácie na podporu viackanálového prístupu k službám;r) otvorené zdrojové softvérové nástroje a opatrenia na uľahčenie výmeny skúseností medzi verejnými správami a týkajúcich sa prijatia riešení.C. STRATEGICKÉ A PODPORNÉ ČINNOSTI1. Strategické činnosti na podporu zhodnotenia a presadzovanie paneurópskych e-government služieb, také ako je:a) analýza stratégií v celej Európe, čo sa týka e-government a informačného riadenia;b) organizácia akcií na zvyšovanie informovanosti zahŕňajúcich príslušné nezainteresované tretie strany;c) podpora vytvárania paneurópskych e-government služieb s osobitnou pozornosťou venovanou službám podnikateľským subjektom a občanom;2. Podporné služby vykonávané na účel presadzovania programového riadenia zameraného na sledovanie a zlepšenie efektívnosti a účinnosti programu, také ako je:a) zabezpečenie kvality a kontrola na zlepšenie špecifikácie cieľov projektu ako aj vykonania projektu a výsledkov;b) hodnotenie programu a analýza pomeru vynaložených prostriedkov k celkovému zisku osobitných projektov všeobecného záujmu a horizontálnych opatrení.3. Podporné činnosti vykonávané na účel presadzovania rozširovania správneho postupu pri uplatňovaní informačných technológií na verejné správy, ktorými sú napríklad:a) správy, webové stránky, konferencie a všeobecne iniciatívy určené verejnosti;b) sledovanie, analýza a šírenie iniciatív prostredníctvom webovej stránky a správneho postupu týkajúceho e-government opatrení na úrovni členského štátu, Spoločenstva a na medzinárodnej úrovni;c) podporovanie rozširovania správneho postupu pri používaní napr. otvoreného zdrojového softvéru verejnými správami.--------------------------------------------------


title: 2005/78/ES, Euratom: Rozhodnutie Komisie z 1. februára 2005, ktorým sa mení a dopĺňa rozhodnutie 2001/844/ES, ESUO, Euratom

text:
               2.2.2005

               SK

               Úradný vestník Európskej únie

               L 29/39

      ROZHODNUTIE KOMISIE

   z 1. februára 2005,
   ktorým sa mení a dopĺňa rozhodnutie 2001/844/ES, ESUO, Euratom
   (2005/78/ES, Euratom)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 218 ods. 2,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 131,
   so zreteľom na Zmluvu o Európskej únii, a najmä na jej článok 28 ods. 1 a článok 41 ods. 1,
   keďže:

               (1)

               Bezpečnostný systém Komisie je založený na princípoch stanovených v rozhodnutí Rady 2001/264/ES z 19. marca 2001, prijímajúcom bezpečnostné nariadenia Rady (1) s cieľom zabezpečiť hladký priebeh rozhodovacieho procesu Únie

               (2)

               Ustanovenia Komisie o bezpečnosti sú obsiahnuté v prílohe k rozhodnutiu Komisie 2001/844/ES, ESUO, Euratom z 29. novembra 2001, ktorým sa mení a dopĺňa jej rokovací poriadok (2).

               (3)

               Dodatok 1 k Bezpečnostným predpisom, ktoré sú pripojené k uvedeným ustanoveniam, obsahuje tabuľku zodpovedajúcich národných úrovní bezpečnostného utajenia.

               (4)

               Dňa 16. apríla 2003 podpísala Česká republika, Estónsko, Cyprus, Lotyšsko, Litva, Maďarsko, Poľsko, Slovinsko a Slovensko Zmluvu o pristúpení k Európskej únii (3). Dodatok 1 k Bezpečnostným predpisom by mal byť zmenený a doplnený tak, aby zahŕňal aj uvedené štáty.

               (5)

               Európska únia podpísala 14. marca 2003 dohodu (4) so Severoatlantickou alianciou (NATO) o bezpečnosti informácií. Preto je potrebné uviesť dodatok 1 k Bezpečnostným predpisom do súladu s úrovňami utajenia NATO.

               (6)

               Vo Francúzsku a Holandsku došlo k zmene právnych predpisov týkajúcich sa utajenia.

               (7)

               V záujme prehľadnosti by mal byť dodatok 1 k Bezpečnostným predpisom nahradený.

               (8)

               Zároveň by mala byť príloha k rozhodnutiu Komisie 2001/844/ES, ESUO, Euratom opravená tak, aby sa zabezpečilo jednotné používanie štyroch výrazov utajenia vo všetkých jazykových verziách,

         ROZHODLA TAKTO:
   Článok 1
   Dodatok 1 k Bezpečnostným predpisom, obsiahnutý v prílohe k rozhodnutiu 2001/844/ES, ESUO, Euratom sa nahrádza textom, ktorý je uvedený v prílohe k tomuto rozhodnutiu.
   Článok 2
   Príloha k rozhodnutiu 2001/844/ES, ESUO, Euratom sa opravuje tak, že štyri výrazy utajenia sa vo všetkých jazykových verziách náležite nahrádzajú nasledujúcimi výrazmi, ktoré sa vždy píšu s veľkými písmenami:

               —

               „RESTREINT UE“,

               —

               „CONFIDENTIEL UE“,

               —

               „SECRET UE“,

               —

               „TRES SECRET UE/EU TOP SECRET“.

         Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 1. februára 2005

            Za Komisiu

         Siim KALLAS

            podpredseda

      (1)  Ú. v. ES L 101, 11.4.2001, s. 1. Rozhodnutie naposledy zmenené a doplnené rozhodnutím 2004/194/ES (Ú. v. EÚ L 63, 28.2.2004, s. 48).

      (2)  Ú. v. ES L 317, 3.12.2001, s. 1.

      (3)  Ú. v. EÚ L 236, 23.9.2003, s. 17.

      (4)  Ú. v. EÚ L 80, 27.3.2003, s. 36.

      PRÍLOHA

            „Dodatok 1
            POROVNANIE NÁRODNÝCH BEZPEČNOSTNÝCH UTAJENÍ

                        Utajenie EÚ

                        TRES SECRET UE/EU TOP SECRET

                        SECRET UE

                        CONFIDENTIEL UE

                        RESTREINT UE

                        Utajenie ZEÚ

                        FOCAL TOP SECRET

                        WEU SECRET

                        WEU CONFIDENTIAL

                        WEU RESTRICTED

                        Utajenie Euratom

                        EURA TOP SECRET

                        EURA SECRET

                        EURA CONFIDENTIAL

                        EURA RESTRICTED

                        Utajenie NATO

                        COSMIC TOP SECRET

                        NATO SECRET

                        NATO CONFIDENTIAL

                        NATO RESTRICTED

                        Belgicko

                        Très Secret

                        Secret

                        Confidentiel

                        Diffusion restreinte

                        Zeer Geheim

                        Geheim

                        Vertrouwelijk

                        Beperkte Verspreiding

                        Česká republika

                        Přísně tajné

                        Tajné

                        Důvěrné

                        Vyhrazené

                        Dánsko

                        Yderst hemmeligt

                        Hemmeligt

                        Fortroligt

                        Til tjenestebrug

                        Nemecko

                        Streng geheim

                        Geheim

                        VS (1) — Vertraulich

                        VS — Nur für den Dienstgebrauch

                        Estónsko

                        Täiesti salajane

                        Salajane

                        Konfidentsiaalne

                        Piiratud

                        Grécko

                        Άκρως Απόρρητο

                        Απόρρητο

                        Εμπιστευτικό

                        Περιορισμένης Χρήσης

                        Abr: ΑΑΠ

                        Abr: (ΑΠ)

                        Αbr: (ΕΜ)

                        Abr: (ΠΧ)

                        Španielsko

                        Secreto

                        Reservado

                        Confidencial

                        Difusión Limitada

                        Francúzsko

                        Très Secret Défense (2)

                        Secret Défense

                        Confidentiel Défense

                        Írsko

                        Top Secret

                        Secret

                        Confidential

                        Restricted

                        Taliansko

                        Segretissimo

                        Segreto

                        Riservatissimo

                        Riservato

                        Cyprus

                        Άκρως Απόρρητο

                        Απόρρητο

                        Εμπιστευτικό

                        Περιορισμένης Χρήσης

                        Lotyšsko

                        Sevišķi slepeni

                        Slepeni

                        Konfidenciāli

                        Dienesta vajadzībām

                        Litva

                        Visiškai slaptai

                        Slaptai

                        Konfidencialiai

                        Riboto naudojimo

                        Luxembursko

                        Très Secret

                        Secret

                        Confidentiel

                        Diffusion restreinte

                        Maďarsko

                        Szigorúan titkos !

                        Titkos !

                        Bizalmas !

                        Korlátozott terjesztésű !

                        Malta

                        L-Ghola Segretezza

                        Sigriet

                        Kunfidenzjali

                        Ristrett

                        Holandsko

                        Stg (3). Zeer Geheim

                        Stg. Geheim

                        Stg. Confidentieel

                        Departementaalvertrouwelijk

                        Rakúsko

                        Streng Geheim

                        Geheim

                        Vertraulich

                        Eingeschränkt

                        Poľsko

                        Ściśle Tajne

                        Tajne

                        Poufne

                        Zastrzeżone

                        Portugalsko

                        Muito Secreto

                        Secreto

                        Confidencial

                        Reservado

                        Slovinsko

                        Strogo tajno

                        Tajno

                        Zaupno

                        SVN Interno

                        Slovensko

                        Prísne tajné

                        Tajné

                        Dôverné

                        Vyhradené

                        Fínsko

                        Erittäin salainen

                        Erittäin salainen

                        Salainen

                        Luottamuksellinen

                        Švédsko

                        Kvalificerat hemlig

                        Hemlig

                        Hemlig

                        Hemlig

                        Spojené kráľovstvo

                        Top Secret

                        Secret

                        Confidential

                        Restricted“

         (1)  VS = Verschlusssache.

         (2)  Utajenie Trés Secret Défense, ktoré sa vzťahuje na prioritné otázky vlády, možno zmeniť len na základe oprávnenia predsedu vlády.

         (3)  Stg = staatsgeheim.


title: Rozhodnutie Rady 2010/619/SZBP z  15. októbra 2010 , ktorým sa mení a dopĺňa jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO

text:
               16.10.2010

               SK

               Úradný vestník Európskej únie

               L 272/19

         ROZHODNUTIE RADY 2010/619/SZBP
   z 15. októbra 2010,
   ktorým sa mení a dopĺňa jednotná akcia 2008/124/SZBP o misii Európskej únie na podporu právneho štátu v Kosove (1), EULEX KOSOVO
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   keďže:

               (1)

               Rada 4. februára 2008 prijala jednotnú akciu 2008/124/SZBP (2).

               (2)

               Rada 9. júna 2009 prijala jednotnú akciu 2009/445/SZBP (3), ktorou sa zmenila a doplnila jednotná akcia 2008/124/SZBP tým, že sa zvýšila referenčná suma na pokrytie výdavkov misie Európskej únie na podporu právneho štátu v Kosove (ďalej len „EULEX KOSOVO“) do uplynutia účinnosti jednotnej akcie 2008/124/SZBP.

               (3)

               Rada 8. júna 2010 prijala rozhodnutie 2010/322/SZBP (4), ktorým sa zmenila a doplnila a predĺžila jednotná akcia 2008/124/SZBP o obdobie dvoch rokov do 14. júna 2012 a ktorým sa referenčná suma do 14. októbra 2010 stanovila vo výške 265 000 000 EUR.

               (4)

               Misia EULEX KOSOVO sa uskutoční v kontexte situácie, ktorá sa môže zhoršiť a mohla by ohroziť ciele spoločnej zahraničnej a bezpečnostnej politiky stanovené v článku 21 zmluvy.

               (5)

               Jednotná akcia 2008/124/SZBP by sa mala zmeniť a doplniť tak, aby stanovovala novú referenčnú sumu do 14. októbra 2011,

         PRIJALA TOTO ROZHODNUTIE:
   Článok 1
   Článok 16 ods. 1 jednotnej akcie 2008/124/SZBP sa nahrádza takto:

      „1.   Referenčná suma určená na pokrytie výdavkov misie EULEX KOSOVO do 14. októbra 2010 je 265 000 000 EUR.
      Referenčná suma určená na pokrytie výdavkov misie EULEX KOSOVO do 14. októbra 2011 je 165 000 000 EUR.
      O referenčnej sume na nasledujúce obdobia pre misiu EULEX KOSOVO rozhodne Rada.“.

   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 15. októbra 2010

            Za Radu

            predseda

         E. SCHOUPPE

      (1)  Na základe rezolúcie Bezpečnostnej rady Organizácie Spojených národov 1244 (1999).

      (2)  Ú. v. EÚ L 42, 16.2.2008, s. 92.

      (3)  Ú. v. EÚ L 148, 11.6.2009, s. 33.

      (4)  Ú. v. EÚ L 145, 11.6.2010, s. 13.


title: 2013/299/EÚ, Euratom: Rozhodnutie Rady zo 14. júna 2013 , ktorým sa stanovuje termín pre ôsme priame a všeobecné voľby poslancov Európskeho parlamentu

text:
               21.6.2013

               SK

               Úradný vestník Európskej únie

               L 169/69

      ROZHODNUTIE RADY

   zo 14. júna 2013,
   ktorým sa stanovuje termín pre ôsme priame a všeobecné voľby poslancov Európskeho parlamentu
   (2013/299/EÚ, Euratom)
   RADA EURÓPSKEJ ÚNIE,
   so zreteľom na Akt o priamych a všeobecných voľbách poslancov Európskeho parlamentu z 20. septembra 1976 (1), a najmä na jeho článok 11 ods. 2 druhý pododsek,
   so zreteľom na stanovisko Európskeho parlamentu (2),
   keďže:

               (1)

               Rada svojím rozhodnutím 78/639/Euratom, ESUO, EHS z 25. júla 1978, ktorým sa stanovuje termín pre prvé priame a všeobecné voľby poslancov Európskeho parlamentu (3), stanovila termín týchto prvých volieb na 7. až 10. júna 1979.

               (2)

               Usporiadať ôsme voľby do Európskeho parlamentu v zodpovedajúcom termíne v roku 2014 sa ukazuje ako nemožné.

               (3)

               Mal by sa preto stanoviť iný termín na usporiadanie volieb,

         PRIJALA TOTO ROZHODNUTIE:
   Článok 1
   Termín uvedený v článku 10 ods. 1 Aktu o priamych a všeobecných voľbách poslancov Európskeho parlamentu z 20. septembra 1976 sa v súvislosti s ôsmymi voľbami do Európskeho parlamentu stanovuje na 22. až 25. mája 2014.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 14. júna 2013

            Za Radu

            predseda

         R. BRUTON

      (1)  Ú. v. ES L 278, 8.10.1976, s. 5.

      (2)  Stanovisko z 21. mája 2013 (zatiaľ neuverejnené v úradnom vestníku).

      (3)  Ú. v. ES L 205, 29.7.1978, s. 75.


title: Rozhodnutie Komisie z  26. januára 2012 o zriadení Expertnej skupiny pre elektronickú verejnú správu

text:
               27.1.2012

               SK

               Úradný vestník Európskej únie

               C 22/7

         ROZHODNUTIE KOMISIE
   z 26. januára 2012
   o zriadení Expertnej skupiny pre elektronickú verejnú správu
   2012/C 22/04
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Ako sa uvádza v oznámení Komisie s názvom „Európsky akčný plán pre elektronickú verejnú správu na roky 2011 – 2015“ (ďalej len „akčný plán pre elektronickú verejnú správu“) (1), „Členské štáty sa plne zaviazali k politickým prioritám stanoveným vo vyhlásení z Malmö“ (2). Okrem toho vyzvali Európsku komisiu, aby zorganizovala spoločné riadenie tohto akčného plánu, čím by členským štátom umožnila aktívnu účasť na jeho vykonávaní. V záveroch zasadnutia Rady z mája 2011 (3) sa potvrdil akčný plán pre elektronickú verejnú správu a v ňom naplánované opatrenia.

               (2)

               Je preto potrebné, aby Komisia zriadila expertnú skupinu pozostávajúcu zo zástupcov príslušných orgánov členských štátov, ktoré sú zodpovedné za oblasť elektronickej verejnej správy, a aby sa vymedzili jej úlohy a jej štruktúra.

               (3)

               Osobné údaje by sa mali spracúvať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (4).

         ROZHODLA TAKTO:
   Článok 1
   Komisia týmto zriaďuje „Expertnú skupinu pre elektronickú verejnú správu“, ďalej len „Skupina pre elektronickú verejnú správu“.
   Článok 2
   Úlohy
   Skupina má tieto úlohy:

               —

               poskytovať Komisii poradenstvo k strategickým otázkam elektronickej verejnej správy v súvislosti s akčným plánom pre elektronickú verejnú správu, poskytovať podnety a navrhovať potrebné úpravy priorít, cieľov a opatrení na základe strednodobého hodnotenia vykonávania akčného plánu pre elektronickú verejnú správu,

               —

               pomáhať Komisii pri vymedzovaní spoločných cieľov členských štátov, pokiaľ ide o príslušné opatrenia akčného plánu,

               —

               ponúkať fórum na diskusie o stratégiách a na výmenu skúseností so zapojením všetkých útvarov Komisie,

               —

               vymieňať si názory k otázkam vyplývajúcim z vnútroštátnych stratégií pre elektronickú verejnú správu v oblastiach, na ktoré sa vzťahuje akčný plán pre elektronickú verejnú správu, a to vo vzťahu k dosahovaniu stanovených cieľov,

               —

               poskytovať fórum, prostredníctvom ktorého budú členské štáty informovať Komisiu o pokroku pri vykonávaní akčného plánu v ich krajine.

         „Skupina pre elektronickú verejnú správu“ bude prostredníctvom Komisie v styku so „Skupinou na vysokej úrovni pre digitálnu agendu“ s cieľom zaistiť optimálne vykonávanie opatrení elektronickej verejnej správy.
   „Skupina pre elektronickú verejnú správu“ bude prostredníctvom Komisie takisto v styku s Výborom pre program ISA (5) a bude s ním koordinovať svoju činnosť.
   Článok 3
   Konzultácia
   Komisia môže so „Skupinou pre elektronickú verejnú správu“ konzultovať akúkoľvek otázku, ktorá súvisí s vykonávaním akčného plánu pre elektronickú verejnú správu.
   Článok 4
   Zloženie – vymenovanie členov
   1.   „Skupina pre elektronickú verejnú správu“ pozostáva zo zástupcov príslušných orgánov členských štátov. Orgán každého členského štátu vymenuje jedného zástupcu na vysokej úrovni. Zástupcovia sú zodpovední za vnútroštátne stratégie pre elektronickú verejnú správu, musia byť schopní zabezpečiť primeranú koordináciu medzi vnútroštátnymi orgánmi verejnej správy, ktoré svoju činnosť vykonávajú v rôznych oblastiach, na ktoré sa vzťahuje akčný plán pre elektronickú verejnú správu. Zástupcov členských štátov môžu sprevádzať vhodní kolegovia v závislosti od predmetu diskusie bez toho, aby tým boli dotknuté platné predpisy o náhrade výdavkov na zasadnutia.
   2.   Členovia sú vymenovaní na dobu platnosti akčného plánu na roky 2011 – 2015.
   3.   Môže sa vypracovať ustanovenie o vymenovaní rovnakého počtu náhradníkov, ako je počet členov. Náhradníci sa vymenúvajú v súlade s rovnakými podmienkami ako členovia. Náhradníci automaticky nahradia členov, ktorí sú neprítomní alebo indisponovaní.
   4.   Členov, ktorí už nedokážu účinne prispievať k práci v skupine, ktorí sa vzdajú členstva, alebo ktorí nespĺňajú podmienky stanovené v odseku 3 tohto článku alebo v článku 339 zmluvy, možno na ich zostávajúce funkčné obdobie nahradiť.
   5.   Mená vymenovaných zástupcov sa uverejnia v Registri expertných skupín Komisie a podobných subjektov (ďalej len „register“) a na webovej stránke venovanej elektronickej verejnej správe: http://ec.europa.eu/information_society/activities/egovernment/index_en.htm
   Článok 5
   Fungovanie
   1.   „Skupine pre elektronickú verejnú správu“ predsedá zástupca Komisie.
   2.   Zástupca Komisie môže prizývať odborníkov, ktorí nie sú členmi skupiny a ktorí majú osobitnú kvalifikáciu v prerokúvanej téme, aby sa ad hoc zúčastnili na činnosti skupiny. Zástupca Komisie môže okrem toho udeliť pozorovateľský štatút krajinám EHP a EZVO a pristupujúcim krajinám. Príslušné orgány týchto krajín v takomto prípade vymenujú jedného zástupcu na vysokej úrovni.
   3.   Členovia expertných skupín a ich zástupcovia, ako aj pozvaní odborníci a pozorovatelia spĺňajú povinnosť zachovania služobného tajomstva, ktoré je ustanovené v zmluvách a ich vykonávacích pravidlách, a zároveň spĺňajú bezpečnostné predpisy Komisie týkajúce sa ochrany utajovaných skutočností EÚ podľa prílohy k rozhodnutiu Komisie 2001/844/ES, ESUO, Euratom (6). V prípade nedodržania týchto povinností môže Komisia prijať všetky vhodné opatrenia.
   4.   Zasadnutia „Skupiny pre elektronickú verejnú správu“ sa konajú v priestoroch Komisie. Komisia poskytuje tajomnícke služby. Na zasadnutiach skupiny a jej podskupín sa môžu zúčastniť aj iní úradníci Komisie, ktorí majú záujem o prerokúvané otázky.
   5.   Skupina prijme svoj rokovací poriadok na základe štandardného rokovacieho poriadku pre expertné skupiny (7).
   6.   Komisia uverejní náležité informácie o činnosti skupiny, a to buď ich začlenením do registra alebo prostredníctvom odkazu na príslušnú webovú stránku umiestneného v registri.
   Článok 6
   Výdavky na zasadnutia
   1.   Účastníci podieľajúci sa na činnosti skupiny nie sú odmeňovaní za poskytované služby.
   2.   V súlade s platnými ustanoveniami Komisie uhrádza Komisia cestovné výdavky a náklady na pobyt, ktoré vznikli účastníkom podieľajúcim sa na činnosti skupiny.
   3.   Náhrada za uvedené výdavky sa poskytuje do výšky dostupných finančných prostriedkov, ktoré sa prideľujú v rámci ročného postupu prideľovania finančných prostriedkov.
   Článok 7
   Uplatňovanie
   Toto rozhodnutie sa uplatňuje do 31. decembra 2015.

      V Bruseli 26. januára 2012

            Za Komisiu

         Neelie KROES

            podpredsedníčka

      (1)  Ref. KOM(2010) 743.

      (2)  Odkaz na vyhlásenie z Malmö: http://www.egov2009.se/wp-content/uploads/Ministerial-Declaration-on-eGovernment.pdf

      (3)  Závery Rady k Európskemu akčnému plánu pre elektronickú verejnú správu na roky 2011 – 2015; 3093. zasadnutie Rady pre Dopravu, Telekomunikácie a Energetiku – len telekomunikačné otázky, ktoré sa konalo v Bruseli 27. mája 2011.

      (4)  Ú. v. ES L 8, 12.1.2001, s. 1.

      (5)  ISA: program na „riešenie interoperability pre európske orgány verejnej správy“, rozhodnutie č. 922/2009/ES.

      (6)  Rozhodnutie Komisie z 29. novembra 2001, ktorým sa mení a dopĺňa jej rokovací poriadok (Ú. v. ES L 317, 3.12.2001, s. 1).

      (7)  Príloha IV k SEK(2010) 1360.


title: 2014/398/EÚ: Rozhodnutie Rady z  20. júna 2014 , ktorým sa vymenúvajú traja talianski členovia a štyria talianski náhradníci Výboru regiónov

text:
               27.6.2014

               SK

               Úradný vestník Európskej únie

               L 188/64

         ROZHODNUTIE RADY
   z 20. júna 2014,
   ktorým sa vymenúvajú traja talianski členovia a štyria talianski náhradníci Výboru regiónov

      (2014/398/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh talianskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Luisa DURNWALDERA, pána Uga CAPPELLACCIHO a pána Luciana CAVERIHO sa uvoľnili tri miesta členov Výboru regiónov. V dôsledku skončenia funkčného obdobia pána Vita DE FILIPPA, pána Roberta BOMBARDU, pani Federiky SEGANTIOVEJ a pani Alessie ROSOLENOVEJ sa uvoľnili štyri miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán Arno KOMPATSCHER, Consigliere e Presidente della Provincia Autonoma di Bolzano,

                           —

                           pán Raffaele CATTANEO, Consigliere della Regione Lombardia e Presidente del Consiglio regionale,

                           —

                           pán Augusto ROLLANDIN, Presidente della Regione Autonoma Valle d'Aosta,

                     a

               b)

               za náhradníkov:

                           —

                           pán Marcello Maurizio PITTELLA, Presidente della Regione Basilicata,

                           —

                           pán Ugo ROSSI, Presidente della Provincia Autonoma di Trento,

                           —

                           pán Francesco PERONI, Assessore della Regione Friuli Venezia Giulia,

                           —

                           pán Franco IACOP, Consigliere e Presidente del Consiglio della Regione Friuli Venezia Giulia.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 20. júna 2014

            Za Radu

            Predseda

         G. A. HARDOUVELIS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.